# Deng Xiaoping

Deng Xiaoping|   |
| Biografía |
| Nacemento | 22 de agosto de 1904  Guang'an
 |
| Morte | 19 de febreiro de 1997  (92 anos) Pequín
 |
| Causa da morte | párkinson  |
|  |
|  Chairman of the Central Military Commission of the People's Republic of China (en)  |
|  6 de xuño de 1983 – 21 de marzo de 1990 ← sen valor – Jiang Zemin → |
|  Presidente da Comisión Militar Central do Partido Comunista Chinés  |
|  28 de xuño de 1981 – 9 de novembro de 1989 ← Hua Guofeng – Jiang Zemin → |
|  Presidente do Comité Nacional da Conferencia Política Consultiva do Pobo Chinés  |
|  8 de marzo de 1978 – 22 de xuño de 1983 ← Zhou Enlai – Deng Yingchao (pt)  → |
|  Membro do Comité Permanente do Politburó do Partido Comunista da China  |
|  21 de xullo de 1977 – 2 de novembro de 1987  |
|  Membro do Comité Permanente do Politburó do Partido Comunista da China  |
|  xaneiro de 1975 – abril de 1976  |
|  Membro do Comité Permanente do Politburó do Partido Comunista da China  |
|  28 de setembro de 1956 – marzo de 1967  |
|  General Secretary of the Central Committee's Secretariat (en)  |
|  setembro de 1956 – agosto de 1966 – Hu Yaobang (pt)  → |
|  Vice-primeiro-ministro da República Popular da China (pt)  |
| ← Lin Biao o Lin Piao – Wan Li (pt)  → |
|  Líder político da República Popular da China (pt)  |
| ← Hua Guofeng – Jiang Zemin →  |
|  |
| Datos persoais |
| Residencia | Deng Xiaoping's Former Residence (en)   |
| Grupo étnico | Pobo han  |
| Relixión | Ateísmo  |
| Educación | Moscow Sun Yat-sen University (en)    Universidade Comunista dos Trabalhadores do Oriente (pt)    Q125785011    |
| Actividade |
| Ocupación | político, diplomático, xornalista, xefe de estado  |
| Partido político | Partido Comunista de China (1924–1997) Kuomintang (1924–1927)  |
| Movemento | Abertura econômica da China (pt)   |
| Carreira militar |
| Rama militar | Exército Popular de Liberación  |
| Rango militar | Comandante en xefe  |
| Participou no conflito | segunda guerra sinoxaponesa  |
| Familia |
| Familia | Family of Deng Xiaoping (en)   |
| Cónxuxe | Zhuo Lin (1939–1997) Jin Weiying (1931–1939) Zhang Xiyuan (1928–1929)  |
| Fillos | Deng Pufang  () Zhuo Lin Deng Nan  () Zhuo Lin Deng Rong  () Zhuo Lin Deng Zhifang  () Zhuo Lin  |
| Cronoloxía |
|  |
| 18 de xaneiro de 1992-21 de febreiro de 1992 | Viagem de Deng Xiaoping ao Sul (pt)   |
|  |
| Premios |
| * (1978, 1992)  Persoa do Ano polo Financial Times
* estratego do Exército Popular de Liberación
 |
|  **Sinatura**   |
|

---

 |
|      |

**Deng Xiaoping** (en chinés tradicional: 鄧小平; en chinés simplificado: 邓小平; pinyin: *Dèng Xiǎopíng*; Wade-Giles: *Teng4 Hsiao3-p'ing2*)  (Escuchar) , nado en Guang'an, Sichuan o 22 de agosto de 1904 e finado en Pequín o 19 de febreiro de 1997 foi un político chinés, máximo líder da República Popular da China dende 1978 ata os últimos anos da súa vida.

Baixo o seu liderado, a República Popular da China emprendeu as reformas económicas de liberalización da economía socialista que permitiron a este país acadar unhas altas cotas de crecemento económico. Fronte a estes éxitos na economía, Deng exerceu un poder de marcado carácter autoritario, e o seu papel foi decisivo na represión violenta das protestas da praza de Tian'anmen en 1989.

Membro do Partido Comunista da China dende os seus anos de estudo en Francia e na Unión Soviética, Deng converteuse nun dos dirixentes máis importantes do partido durante a época de Mao Zedong. Porén, a súa proximidade ideolóxica ao entón presidente da República Popular Liu Shaoqi, fixo del un dos albos da Revolución Cultural e Deng e Liu foron acusados de dereitistas e contrarrevolucionarios. Apartado da cúpula do poder durante eses anos, Deng volveu ao primeiro plano da actividade política trala morte de Mao, impoñéndose finalmente ao sucesor deste, Hua Guofeng, na loita polo poder. A diferenza do seu antecesor, as súas aparicións públicas foron escasas.

Durante os últimos anos da súa vida, Deng non ocupaba ningún cargo político e, aqueixado de párkinson, apenas podía seguir os asuntos de estado. Con todo, seguiu a ser considerado o líder supremo da China ata a súa morte.

## Legado

Deng Xiaoping foi considerado ata a súa morte o líder supremo da China, e mesmo despois da súa desaparición, o Partido Comunista seguiu a grandes trazos as políticas que Deng puxera en marcha. O seu sucesor Jiang Zemin cedeu o poder a outro dirixente tamén achegado a Deng, o expresidente da República Popular da China Hu Jintao.

Segundo os seus partidarios, baixo o liderado de Deng, a China, con máis de mil millóns de habitantes, iniciou unha época de desenvolvemento económico sen precedentes. A pesar dos problemas sociais que se derivaron das reformas económicas, consideran que as súas políticas sacaron da pobreza absoluta centos de millóns de chineses e situaron a China no camiño de converterse nunha das superpotencias económicas do mundo.

Fronte a estes éxitos no desenvolvemento económico e social da China, Deng Xiaoping foi criticado pola súa forma de goberno autoritaria e polo seu papel no uso da forza contra os manifestantes da praza de Tiananmen en 1989. Non obstante, algúns analistas consideran que o estilo de goberno de Deng foi máis humano e altruísta có do seu predecesor Mao Zedong e a diferenza de Mao, Deng non promoveu o culto á súa persoa.

Xunto a estas visións positivas da figura histórica de Deng Xiaoping tamén houbo analistas de ideoloxía marxista que criticaron o abandono da ortodoxia comunista e a introdución de políticas económicas capitalistas. Así, responsabilizan a Deng de arrebatar aos traballadores e campesiños o control do Estado para deixalo en mans dos grandes burócratas e empresarios.

## Notas

## Véxase tamén

### Bibliografía

* Yang, Benjamin: *Deng. A political biography.* Nova York 1998 (ISBN 1-56324-722-4).
* Evans, Richard: *Deng Xiaoping and the Making of Modern China.* Nova York 1994 (ISBN 0-14-026747-6).
* Spence, Jonathan D: *The Search for Modern China*, Nova York 1999 (ISBN 0-393-97351-4)

### Ligazóns externas

* People's Daily: Deng Xiaoping *(en inglés)*